Flokkur fólksins hefur á árinu 2019 lagt fram á Alþingi um 20 mál og þar erum að ræða bæði frumvörp og þingsályktanir . Þetta eru um 10 mál á hvort okkar og er það meira en helmingi fleiri mál á mann en hjá þeim flokki sem kemur næst okkur í málfjölda á mann , sem er með rétt um 5 mál á hvern þingmann . Flest okkar mál varða kjör eldri borgara , öryrkja og láglaunafólk , þar sem allt of stór hópur í þeirra röðum býr við fátækt og svo einnig við sárafátækt , sem er okkur sem ríkri þjóð til háborinnar skammar . Þarna eru um 10.000 börn sem verða að lifa við fátækt og þar af um 3000 við sárafátækt , sem er óviðunandi og ekkert annað en brot á stjórnarskránni . Hækkun á lífeyrislaunum eldri borgara og öryrkja verður bara 3,5% nú um áramótin eða nær helmingi minna en laun eiga að hækka á næsta ári . Enn og aftur er verið að viðhalda fjárhagslegu ofbeldi undanfarinna áratuga gagnvart þessum hópi fólks sem hefur það verst í okkar þjóðfélagi . Engin leiðrétting gagnvart þessum hópi aftur í tímann eins og eins og við þingmenn , ráðherrar og allir aðrir launamenn hafa fengið ? Ef rétt væri gefið ætti persónuafsláttur að hækka það mikið að lægstu laun og lífeyrislaun væru nú þegar skattlaus . Þá væri ríkisstjórnin að færast nær því að hætta að skatta sárafátækt . Þá ætti strax að setja á hátekjuskatt og afnema persónuafslátt af hátekjufólki því að þeir tekjuhæstu hafa ekki þörf fyrir persónuafslátt . Þá ber þess að geta að ef þessi ríkisstjórn og fyrri ríkisstjórnir hefðu staðið við hækkanir á persónuafslætti og lífeyrislaunum frá Tryggingastofnun ríkisins , frá því að tekin var upp staðgreiðsla skatta 1988 , væru launin yfir 300.000 krónur skatta - og skerðingarlaust , í dag en ekki rúmlega 200.000 krónur sem er sú smánar upphæð sem mörgum eldri borgurum og veiku fólki er boðið upp á í dag til að reyna að lifa á.Desemberuppbót örorkulífeyrisþega nemur um 45 þúsund krónum eða um 28 þúsund eftir skatt . En þetta er síðan skert hjá stórum hópi lífeyrisþega . Það er stórfurðulegt að ríkið mismuni fólki með skerðingum fyrir jólin og skerði desemberuppbótina vegna lífeyrissjóðlauna þannig í núll og það á sama tíma og þingmenn fá fjórfalt hærri jólabónus og það óskertan . Þingmenn og embættismenn fá 181 þúsund króna desemberuppbót . Munurinn er 136 þúsund krónur eða rúmlega 100 þúsund krónur eftir skatt sem er eins og áður segir um fjórfalt meira . Þá er jólabónus atvinnulausa er 80 þúsund krónur og síðan fá þeir smá auka með hverju barni . Það er ekki í lagi að við þingmenn fáum svona háa desemberuppbót á sama tíma og þeir sem lifa í fátækt , hvað þá í sárafátækt eru að fá skerta desemberuppbót . Þessu verður að snúa við og þeir sem lifa á lífeyrislaunum fái 181 þúsund krónur í desemberuppbót , en við þingmenn verðum skertir fjárhagslega eins og lífeyrisþegar þannig að við fáum ekki krónu í bónus . Nei , það er ekki til umræðu hjá þessari ríkisstjórn . Loforð um leiðréttingu og að þeirra tími væri kominn ? Nei , ekkert um það og enn einu sinni , eru kosningaloforðin svikin . Yfirlýsing um að þessi hópur gæti ekki beðið lengur , innantóm orð , enn og aftur . Þá ætlar ríkisstjórnin að gefa þessum hópi og láglaunafólki lægri skattprósentu með hægri hendinni , en taka hana að stórum hluta með vinstri hendinni til baka með lækkun á persónuafslætti . Hvers vegna gat þessi ríkisstjórn ekki að minnsta kosti látið persónuafsláttinn vera óbreyttan ? Það hefði verið frábært skref , að láta hann bara vera eða hækka samkvæmt neysluvísitölu eins og þeim ber að gera . Nei , það er allt of mikið fyrir þessa ríkisstjórn . Það varð að sjá til þess að þeir sem minnst hefðu það fengju bara sömu smáu hungurlúsina , eins og þeim hefur verið skammtað undafarna áratugi í boði fjórflokksins . Árið 2020 Vonandi verður árið 2020 betra hjá þessum hópi og þá von ber ég í brjósti vegna þess að núverandi ríkisstjórn hefur séð ljósið . Þau undur og stór merkilegi atburður varð nú á þinginu fyrir jólin að öryrkjar fengu heilar 10.000 þúsund krónur skatta og skerðingarlaust útborgað í boði ríkisins . Ríkisstjórnin hefur nú séð smá ljósgeisla við hin myrka skerðingaskóg skatta og keðjuverkandi skerðinga sem er samkvæmt úreldum almannatryggingalögum , lögum sem vonandi verða einfölduð á nýju ári öllum til hagsbóta . Loksins er kominn skilningur á það að til að kjarabætur skili sér til þeirra sem fá lífeyrislaun verður sú kjarabót að fara til þeirra skatta og skerðingarlaust . Guðmundur Ingi Kristinsson alþingismaður og varaformaður flokks fólksins